cyanic-selkie/wikianc huggingface dataset:
ซิงเกิลสุดท้าย
เนื้อหาของเพลงนี้พูดถึงการทำเพลงสักเพลงหนึ่ง ก็คล้ายกันกับการคบกับคนคนหนึ่งตรงที่ว่า เมื่อทำเพลงเสร็จเราก็จะปล่อยเพลงออกเป็น "single" ส่วนเมื่อเราคบกับใครคนคนนึงเสร็จ ( เลิกกัน ) เราก็จะเปลี่ยน status กลับเป็น " single " เช่นกัน ต่อเมื่อเราเจอคนคนนึงที่ทำให้เราไม่อยากจ­ะเปลี่ยน status อีกต่อไปแล้ว ผมจึงอยากจะตั้งชื่อเพลงที่แต่งให้เขาคนนั­้นว่า นี่คือ single ( โสด ) สุดท้าย
เทศบาลตำบลจระเข้หิน
เทศบาลตำบลจระเข้หิน เป็นเทศบาลแห่งหนึ่งใน อำเภอครบุรี จังหวัดนครราชสีมา
ประชากร
จำนวนประชากร ณ มกราคม พ.ศ. 2557 จำนวนทั้งสิ้น 6,197 คน
วลันลักษณ์ คุ้มสุวรรณ
วลันลักษณ์ คุ้มสุวรรณ เป็นนักแสดงชาวไทย ในสังกัดจีทีเอช (GTH)
วงการบันเทิง
วลันลักษณ์ คุ้มสุวรรณ เข้าสู่วงการบันเทิงจากการติดตามพี่สาว การัญชิดา คุ้มสุวรรณ มาแคสติ้งบทภาพยนตร์ท็อป ซีเคร็ต วัยรุ่นพันล้าน (พ.ศ. 2554) ทำให้เธอได้รับบท หลิน ซึ่งเป็นบทนางเอกของเรื่องและเป็นผลงานชิ้นแรกของวงการบันเทิง
มุกไหม กล่าวว่า “ครั้งแรกที่ได้เข้าฉากในหนัง Top secret วัยรุ่นพันล้าน มุกรู้สึกกดดันและตื่นเต้นมากค่ะ ขนาดทำการบ้าน ซ้อมบทมาหลายรอบจนจำทุกอย่างได้แม่น แต่พอเจอกล้องก็ยังเกิดอาการสั่นๆเกร็งๆ โชคดีที่พี่ย้งผู้กำกับคอยให้กำลังใจอยู่ข้างๆ  เวลาที่ต้องเจอกับฉากยากๆ  ก็จะคอยเตือนให้ตั้งสติให้ดี  ให้มุกพยายามสวมวิญญาณเป็นตัวละครที่เล่นให้ได้ กว่าจะผ่านด่านแต่ละฉากไปได้ต้องใช้พลังเยอะมาก ซึ่งพอผ่านไปได้ รู้สึกดีใจโล่งอก และปลื้มสุดๆ ทำให้มุกมีแรงฮึดมากขึ้น  พอเห็นพี่พีชที่เจอบทโหดมากกว่ามุกหลายเท่า แต่ยังอดทนได้ ก็เลยทำให้มีกำลังใจมากขึ้น”
จากนั้น วลันลักษณ์ คุ้มสุวรรณ ได้มีผลงานโฆษณารณรงค์โรคเอดส์ กับทาง สสส ตามด้วยละครโทรทัศน์เรื่อง สูตรรักพลิกล็อก (พ.ศ. 2557) ของบริษัท มีเดียสตูดิโอ จำกัด ในบทบาทของ จูน ทางช่องมีเดียแชนแนล
ฮย็อนซ็อง
ฮย็อนซ็อง (9 มิถุนายน ค.ศ. 1993 –) นักร้องสัญชาติเกาหลีใต้ ภายใต้สังกัด Starship Entertainment ศิลปินกลุ่มวงบอยเฟรนด์ เปิดตัวเมื่อวันที่ 26 พฤษภาคม พ.ศ. 2554 โดยเปิดตัวครั้งแรกรายการเพลง Mnet's M!Countdown
ป้อมปราการแห่งโวบ็อง
หมู่ป้อมปราการแห่งโวบ็อง (Réseau des sites majeurs de Vauban) ประกอบด้วยหมู่อาคารและป้อมปราการ 12 แห่ง ตามแนวชายแดนฝั่งตะวันตก เหนือ และตะวันออกของฝรั่งเศส ภายใต้การออกแบบของเซบัสเตียง เลอ แพร็สทร์ เดอ โวบ็อง และถูกขึ้นทะเบียนเป็นมรดกโลกในปีค.ศ. 2008 โดยยูเนสโก
อาแล็กซันดรุฟวุตสกี
อาแล็กซันดรุฟวุตสกี (Aleksandrów Łódzki) เป็นเมืองของประเทศโปแลนด์ ตั้งอยู่ในช่วงกลางของลุ่มแม่น้ำวิสวาและแม่น้ำโอเดอร์ของประเทศ เมืองก่อตั้งขึ้นเมื่อปี ค.ศ. 1816 มีเนื้อที่ทั้งหมด 13.47 ตารางกิโลเมตร และมีประชากรทั้งหมด 20,220 คน
เบลนเดอร์ (นิตยสาร)
เบลนเดอร์ (Blender) เป็นนิตยสารดนตรีของอเมริกันที่เรียกตนเองว่าเป็น "หนังสือที่แนะนำเรื่องดนตรีและอื่น ๆ ได้มากที่สุด" (the ultimate guide to music and more) แรกเริ่มเป็นที่รู้จักว่าเป็นนิตยสารรวมภาพของคนดังตามยุคสมัย นิตยสารรวบรวมรายการอัลบั้มเพลง ศิลปิน และเพลง ทั้ง "ดีที่สุด" และ "แย่ที่สุด" ในแต่ละฉบับจะมีบทวิจารณ์งานเพลงของศิลปินคนหนึ่ง ๆ โดยวิเคราะห์อัลบั้มเพลงแต่ละอัลบั้มของศิลปิน
ขุนชนานิเทศ (เซียวเซอะ ทองตัน)
ตันเซียวเชอะ หรือ เซียวเซอะ ทองตัน ผู้เป็นต้นตระกูลทองตัน เกิดที่ตำบลน่ำฮั้ว มณฑลฮกเกี้ยน จีนแผ่นดินใหญ่ เกิดปีฉลู เกิดราว ๆ ปี พ.ศ. 2407 - 2408 เดินทางมาภูเก็ตตั้งแต่อายุราว 11 ปี ในปี พ.ศ. 2419
ได้รับพระราชทานบรรดาศักดิ์จากรัชกาลที่ 6 เป็น “ขุนชนานิเทศ” มีตำแหน่งทางราชการเป็นกำนันตำบลทุ่งคา เมืองภูเก็ต และได้ขอตั้งนามสกุล “ทองตัน” เมื่อปี พ.ศ. 2458 ขณะดำรงตำแหน่ง กำนัน สังกัดกระทรวงมหาดไทย
ขุนชนานิเทศถึงแก่กรรมเมื่อปี พ.ศ. 2471 สิริอายุ 63 ปี (ส่วนปี พ.ศ. 2469 พบหลักฐานว่าเป็นปีที่ทำพินัยกรรม ไม่ใช่ปีที่มรณะ)
การงาน
เปิดร้านขายของชำบนถนนถลาง ชื่อร้าน “สุ่ยหิ้นจั่ง” เป็นตึกสไตล์ชิโน-โปรตุกีส (ปัจจุบันได้มีการบูรณะทำเป็นเกสท์เฮาส์ “ถลาง เกสท์เฮ้าส์”) และการค้าส่งออกหอม กระเทียม พริกไทย ระหว่างภูเก็ต ตรังและปีนัง
ในปี พ.ศ. 2458 ได้สร้างบ้านสองชั้นแบบครึ่งตึกครึ่งไม้ หลังคามุมกระเบื้องดินเผา ต่อมาจึงสร้างอาคารด้านหลังเพิ่มเติม ซึ่งกลายเป็น “บ้านทองตัน” ในเวลาต่อมา อยู่ตรงหัวมุมถนนดีบุกกับถนนเทพกระษัตรี (ถูกจัดเป็นหนึ่งในอังมอเหลา จังหวัดภูเก็ต ที่มีสถาปัตยกรรมแนวยุโรป)
จากนั้นก็เริ่มทำกิจการเหมืองแร่ดีบุก ที่เหมืองป้อซ่าง (บริเวณถนนเจ้าฟ้า ตรงกันข้ามกับโรงเรียนดาวรุ่งวิทยา ในปัจจุบัน) และกิจการห้องเช่า ห้องแถว แถวบางเหนียว ถนนภูเก็ต แถวน้ำ แถวถนนรัษฎา และถนนถลาง รวมแล้วไม่ต่ำกว่า 300 หลัง
นอกจากนี้ยังได้สร้างโรงอุปรากรจีน (โรงงิ้ว หรือโรงละคร) ซึ่งต่อมาได้พัฒนากิจการเป็น “โรงภาพยนตร์เฉลิมตัน” เมื่อปี พ.ศ. 2472 พบบางหลักฐาน เช่น บัตรสมนาคุณ สะกดว่า "เฉลิมตันติ" แต่อ่านว่า "เฉลิมตัน" ก่อนจะเปลี่ยนเป็น "โรงภาพยนตร์สยาม" เมื่อปี พ.ศ. 2517 และได้เลิกกิจการไปแล้ว คาดว่าเลิกกิจการประมาณปี พ.ศ. 2522 ปัจจุบันเปลี่ยนเป็นสถานออกกำลังกาย
ยศ/บรรดาศักดิ์
ตันเซียวเชอะ ได้รับพระราชทานบรรดาศักดิ์จากรัชกาลที่ 6 เป็น “ขุนชนานิเทศ” มีตำแหน่งทางราชการเป็นกำนันตำบลทุ่งคา เมืองภูเก็ต (หรือที่ตั้งย่านเมืองเก่าภูเก็ตในปัจจุบัน) เนื่องจากได้สร้างสาธารณประโยชน์ต่าง ๆ ได้แก่
การสมรส และครอบครัว
ขุนชนานิเทศ มีภรรยา 2 คน ได้แก่
ภรรยาคนแรกเป็นคนไทย ชื่อ นางนุ้ย แซ่อึ๋ง เป็นชาวจังหวัดตรัง มีบุตรด้วยกัน 3 คน เป็นชายทั้งหมด ได้แก่
ภรรยาคนที่ 2 ของขุนชนานิเทศ ไม่มีบุตรด้วยกัน
นอกจากนี้ขุนชนานิเทศยังมีบุตรบุญธรรมอีก 1 คน เป็นผู้หญิง
สุสาน
สุสานที่ฝังศพของขุนชนานิเทศ อยู่ที่สุสานควนลิ้มซ้าน (ชื่อทางการ: ควนหงิมสั้น) ตำบลกะทู้ อำเภอกะทู้ จ.ภูเก็ต ถือเป็นสุสานต้นตระกูลทองตัน และมีสุสานที่ตั้งอยู่บริเวณใกล้ๆกันได้แก่ ขุนตันติวณิชกรรม (พ่อของ เฉลิม ทองตัน) และ หลวงชนาทรนิเทศ ตามลำดับ
สะอาดนักต้องรักให้เข็ด
เรื่องย่อ
ชัง ซ็อง-กย็อล เขาเป็นหลานชายของประธานบริษัท AG Group บริษัทก่อสร้างและพัฒนาอสังหาริมทรัพย์ขนาดใหญ่ ส่วนแม่ของเขาเป็นแม่เลี้ยงเดี่ยวที่เปิดร้านขายสูท ขณะที่เขาเป็นเจ้าของบริษัทรับทำความสะอาดแต่เขากลับกลัวเชื้อโรคมาก เขาได้พบกับ กิล โอ-ซล หญิงสาวอดีตนักวิ่งของโรงเรียนซึ่งทำงานพาร์ทไทม์เพื่อหาเงินส่งตัวเองเรียนปริญญาตรีที่มหาวิทยาลัย เธออาศัยอยู่กับพ่อของเธอซึ่งเป็นพนักงานทำความสะอาดแบบลูกจ้างชั่วคราวของเขตและ กิล โอ-ดล น้องชายของเธอ ซึ่งเป็นนักกีฬาเทควันโดของโรงเรียน เขาใฝ่ฝันที่จะเข้าร่วมทีมเทควันโดทีมชาติเพื่อไปแข่งขันกีฬาโอลิมปิกที่โตเกียว ซึ่งเธอได้เข้ามาเป็นพนักงานใหม่ในบริษัทของเขา จนพัฒนากลายเป็นความรัก แต่สุดท้ายความจริงก็ปรากฏว่าตาของเขาเป็นต้นเหตุการตายของแม่ของ โอ-ซล และ โอ-ดล
ภาษาโอซิง
ภาษาโอซิง (Osing language) มีผู้พูด 300,000 คน (พ.ศ. 2543) ในชวาตะวันออกตามแนวชายฝั่งตะวันออกและตะวันออกเฉียงเหนือ มีความใกล้เคียงกับภาษาชวาตะวันออก จัดอยู่ในตระกูลภาษาออสโตรนีเซียน กลุ่มภาษามลาโย-โพลีนีเซีย เขียนด้วยอักษรชวา ผู้พูดภาษานี้เป็นมุสลิม
ดาร์วิน นุญเญซ
ดาร์วิน กาบริเอล นุญเญซ ริเบย์โร (Darwin Gabriel Núñez Ribeiro, ; เกิด 24 มิถุนายน ค.ศ. 1999) เป็นนักฟุตบอลชาวอุรุกวัย ปัจจุบันเล่นในตำแหน่งกองหน้าให้แก่ลิเวอร์พูล และทีมชาติอุรุกวัย
นุญเญซเป็นนักฟุตบอลทีมเยาวชนของเปญญาโรล ก่อนที่จะเลื่อนขึ้นมาอยู่ในทีมชุดแรกเมื่อปี 2017 ในเดือนสิงหาคม 2019 เขาได้เซ็นสัญญากับอัลเมริอา สโมสรในเซกุนดาดิบิซิออนด้วยค่าตัวสถิติสโมสร ต่อมา ไบฟีกาเซ็นสัญญากับเขาในปี 2020 ด้วยค่าตัวสถิติสโมสร 24 ล้านยูโร ซึ่งเป็นมูลค่าการเซ็นสัญญาที่สูงที่สุดในประวัติศาสตร์ฟุตบอลโปรตุเกส ในฤดูกาลที่สองเขาได้รับรางวัล Bola de Prata จากการเป็นผู้ทำประตูสูงสุดในปรีไมราลีกา ด้วยจำนวน 26 ประตู จาก 28 เกม จนนุญเญซได้รับความสนใจจากหลายสโมสรในยุโรป กลายเป็นลิเวอร์พูลที่เซ็นสัญญากับเขาในเดือนมิถุนายน 2022 ด้วยค่าตัว 75 ล้านยูโร (64 ล้านปอนด์)
หลังจากเป็นตัวแทนของอุรุกวัยในระดับเยาวชนหลายรุ่นอายุ นุญเญซติดทีมชาติชุดใหญ่เป็นครั้งแรกในเดือนตุลาคม 2019 ซึ่งเขาประเดิมสนามแรกด้วยการทำประตูได้ในเกมที่กับเปรู
ลิเวอร์พูล
ในวันที่ 13 มิถุนายน ค.ศ. 2022 นุญเญซย้ายไปร่วมทีมลิเวอร์พูลด้วยค่าตัว 75 ล้านยูโร (64 ล้านปอนด์) ต่อมา ในวันที่ 12 กรกฎาคม ค.ศ. 2022 นุญเญซประเดิมสนามให้ลิเวอร์พูลในช่วงปรีซีซั่น ในนัดที่ ลิเวอร์พูล เจอกับ แมนเชสเตอร์ยูไนเต็ด ที่ราชมังคลากีฬาสถาน ต่อมา ในวันที่ 21 กรกฎาคม ค.ศ. 2022 นุญเญซทำแฮตทริก โดยยิง 4 ประตู ในนัดที่ ลิเวอร์พูล เอาชนะ แอร์เบ ไลพ์ซิช ที่เรดบูลอาเรนา 5-0
ในวันที่ 30 กรกฎาคม ค.ศ. 2022 เอฟเอคอมมิวนิตีชีลด์ 2022 ลิเวอร์พูล เจอกับ แมนเชสเตอร์ซิตี ที่คิงเพาเวอร์สเตเดียม นุญเญซประเดิมสนามให้ลิเวอร์พูลนัดแรกเป็นทางการและทำประตูแรกในสีเสื้อของลิเวอร์พูล สุดท้าย ลิเวอร์พูล เอาชนะ แมนเชสเตอร์ซิตี 3-1 ช่วยให้ ลิเวอร์พูล คว้าแชมป์คอมมิวนิตีชีลด์ สมัยที่ 16 ได้สำเร็จ ต่อมา ในวันที่ 6 สิงหาคม ค.ศ. 2022 นุญเญซทำประตูแรกในพรีเมียร์ลีก ฤดูกาล 2022–23 นัดที่ ลิเวอร์พูล เสมอกับ ฟูลัม ที่เครเวนคอตทิจ 2-2
<!--== สถิติอาชีพ ==
ทีมชาติ
-->
เกียรติประวัติ
ลิเวอร์พูล
แหล่งข้อมูลอื่น
1999
อันเจโล เกรสเชนโซ
อันเจโล เกรสเชนโซ (Angelo Crescenzo) เป็นนักกีฬาคาราเต้ชาวอิตาลีผู้ได้รับรางวัลเหรียญทองจากการแข่งคาราเต้ชิงแชมป์โลก 2018
เจมี่ บูเฮอร์
เจมี่ ชู บูเฮอร์ หรือ ศศมล บูเฮอร์ (เกิด 12 พฤษภาคม พ.ศ. 2525) ชื่อเล่น เจมี่ เป็นนักแสดงหญิงลูกครึ่งไทย-อเมริกัน
ประวัติ
เจมี่เกิดเมื่อวันที่ 12 พฤษภาคม พ.ศ. 2525 เป็นบุตรคนที่สองจากจำนวนพี่น้องสามคน เธอมีน้องสาวคือเอมิกา บูเฮอร์ ซึ่งเป็นนักแสดงเช่นเดียวกัน ครอบครัวของเธอนับถือศาสนาคริสต์นิกายโรมันคาทอลิก ส่วนตัวเธอได้หันมานับถือศาสนาพุทธตั้งแต่อายุ 18 ปี
เจมี่สำเร็จการศึกษาระดับประถมศึกษาจากโรงเรียนพระแม่มารี และระดับมัธยมศึกษาจากโรงเรียนปานะพันธุ์วิทยา ในพระบรมราชูปถัมภ์ โดยบทบาทของเธอส่วนใหญ่จะได้รับบทเป็นนางร้าย เข้าวงการครั้งแรกด้วยงานโฆษณาเอเวอร์เซนส์ และภาพยนตร์เรื่อง ไนน์ตี้ช็อก เตลิดเปิดโลง
โกปปาอีตาเลีย 2020 นัดชิงชนะเลิศ
โกปปาอีตาเลีย 2020 นัดชิงชนะเลิศ เป็นการตัดสินหาผู้ชนะของ โกปปาอีตาเลีย ฤดูกาล 2019–20, เป็นฤดูกาลที่ 73 ของฟุตบอลถ้วยหลักของประเทศอิตาลี.
แต่เดิมทีจะมีกำหนดที่จะลงเล่นในวันที่ 13 พฤษภาคม ค.ศ. 2020, อย่างไรก็ตามเนื่องจาก การระบาดโคโรนาไวรัส ภายในประเทศ ที่ทำให้ถูกบังคับเปลี่ยนตารางการแข่งขันหลายครั้งของเซเรียอาสู่วันนี้, ซึ่งจะมีกำหนดใหม่ที่จะลงเล่นในวันที่ 20 พฤษภาคม, และจากนั้นเป็นวันที่ 17 มิถุนายน. ที่ สตาดีโอโอลิมปีโก ใน โรม ระหว่าง นาโปลี ที่จะลงเล่นพบกับ ยูเวนตุส.
ผู้ชนะของรอบชิงชนะเลิศจะได้สิทธิ์เข้ารอบโดยอัตโนมัติสู่รอบแบ่งกลุ่มของ ยูฟ่ายูโรปาลีก ฤดูกาล 2020–21 และสู่ ซูแปร์โกปปาอีตาเลียนา 2020 พบกับทีมแชมเปียนส์ของ เซเรียอา ฤดูกาล 2019–20.
ทางหลวงแผ่นดินหมายเลข 302
ทางหลวงแผ่นดินหมายเลข 302 สายแยกมหาวิทยาลัยเกษตรศาสตร์–ต่างระดับบางใหญ่ เป็นทางหลวงแผ่นดินในกรุงเทพมหานครและจังหวัดนนทบุรี ครอบคลุมถนนสองสายต่อเนื่องกัน ได้แก่ ถนนรัตนาธิเบศร์ และถนนงามวงศ์วาน ทางหลวงสายนี้ช่วงที่อยู่ในเขตกรุงเทพมหานครจะอยู่ในเขตควบคุมของกรุงเทพมหานครและแขวงทางหลวงกรุงเทพ ส่วนช่วงที่อยู่ในเขตจังหวัดนนทบุรีจะอยู่ในเขตควบคุมของแขวงทางหลวงนนทบุรี โดยสองหน่วยงานหลังเป็นหน่วยงานสังกัดสำนักงานทางหลวงที่ 13 กรุงเทพ
ถนนงามวงศ์วาน
ทางหลวงแผ่นดินหมายเลข 302 เริ่มต้นบนถนนพหลโยธินและต่อเนื่องจากถนนประเสริฐมนูกิจ ที่แยกเกษตร ในเขตจตุจักร กรุงเทพมหานคร มุ่งหน้าไปทางทิศตะวันตกไปตามถนนงามวงศ์วาน ซึ่งในช่วงนี้อยู่ในเขตควบคุมของแขวงทางหลวงกรุงเทพ มีเส้นทางผ่านมหาวิทยาลัยเกษตรศาสตร์ ขึ้นสะพานข้ามถนนวิภาวดีรังสิตที่แยกบางเขน ข้ามจุดตัดทางรถไฟสายเหนือ ข้ามจุดตัดถนนกำแพงเพชร 6 ที่แยกบางเขน 2 ข้ามคลองเปรมประชากร จากนั้นเส้นทางจะอยู่ในเขตควบคุมของสำนักการโยธา กรุงเทพมหานคร ข้ามคลองบางเขนเข้าสู่เขตหลักสี่ ข้ามคลองประปาเข้าสู่อำเภอเมืองนนทบุรี จังหวัดนนทบุรี แล้วตัดกับถนนประชาชื่น ที่แยกพงษ์เพชร จากนั้นเส้นทางจะอยู่ในเขตควบคุมของแขวงทางหลวงนนทบุรี ไปตัดกับทางพิเศษศรีรัช แล้วไปสิ้นสุดบนถนนติวานนท์และต่อเนื่องกับถนนรัตนาธิเบศร์ ที่แยกแคราย ในอำเภอเมืองนนทบุรี จังหวัดนนทบุรี
ถนนรัตนาธิเบศร์
ถนนรัตนาธิเบศร์ มีระยะทางต่อจากถนนงามวงศ์วานตั้งแต่ทางแยกแคราย ตำบลบางกระสอ ตำบลตลาดขวัญ ตำบลสวนใหญ่ อำเภอเมืองนนทบุรี ไปทางทิศตะวันตก ผ่านศูนย์เตือนภัยพิบัติแห่งชาติ อุทยานมกุฏรมยสราญ ศาลากลางจังหวัดนนทบุรี ตัดกับถนนเลี่ยงเมืองนนทบุรี-สนามบินน้ำ และตัดกับถนนสนามบินน้ำ ที่ทางแยกสะพานพระนั่งเกล้า จากนั้นข้ามแม่น้ำเจ้าพระยาที่สะพานพระนั่งเกล้าและสะพานคู่ขนานสะพานพระนั่งเกล้า เข้าสู่เขตตำบลไทรม้า ตัดกับถนนบ้านไทรม้าและถนนไทรม้า-บางรักน้อย-ท่าอิฐที่ทางแยกไทรม้า เข้าเขตตำบลบางรักน้อย ตัดกับถนนราชพฤกษ์ ข้ามคลองบางรักใหญ่เข้าเขตตำบลบางรักใหญ่ อำเภอบางบัวทอง ตัดกับถนนบางกรวย-ไทรน้อยที่ทางแยกบางพลู ข้ามคลองบางไผ่เข้าเขตตำบลบางรักพัฒนา จากนั้นผ่านบริเวณทางเข้าหมู่บ้านเกล้ารัตนาและหมู่บ้านร่มรื่นวิลล์เข้าเขตตำบลเสาธงหิน อำเภอบางใหญ่ ก่อนจะสิ้นสุดระยะทางบนถนนกาญจนาภิเษกด้านตะวันตก ที่ทางแยกต่างระดับบางใหญ่ โดยในอนาคตจะมีแนวถนนที่ตรงต่อเนื่องออกไปของทางหลวงพิเศษหมายเลข 81
ฟุตบอลทีมชาติยิบรอลตาร์
ฟุตบอลทีมชาติยิบรอลตาร์ เป็นทีมฟุตบอลตัวแทนของยิบรอลตาร์ ซึ่งเป็นดินแดนโพ้นทะเลของสหราชอาณาจักร ควบคุมและบริหารงานโดยสมาคมฟุตบอลยิบรอลตาร์
ทีมชาติยิบรอลตาร์ได้เข้าร่วมเป็นสมาชิกของยูฟ่า หลังจากผ่านความเห็นชอบจากการโหวตของชาติสมาชิกยูฟ่าในเดือนพฤษภาคม ปี 2013 และได้เข้าร่วมการแข่งขันฟุตบอลชิงแชมป์แห่งชาติยุโรป 2016 รอบคัดเลือก โดยนับเป็นการเข้าร่วมแข่งขันในทัวร์นาเมนต์ของยูฟ่าเป็นครั้งแรก ต่อมาได้ยิบรอลตาร์ได้เข้าร่วมเป็นสมาชิกของฟีฟ่าในเดือนพฤษภาคม 2016 โดยเป็นสมาชิกลำดับที่ 211 ของฟีฟ่า
ด้วยประชากรเพียง 33,000 คน ทำให้ดินแดนยิบรอลตาร์ กลายเป็นชาติสมาชิกที่มีขนาดเล็กที่สุดของยูฟ่าเมื่อวัดจากจำนวนประชากร
แม้ว่ายิบรอลตาร์จะไม่ใช่หมู่เกาะ แต่ก็เคยส่งทีมฟุตบอลเข้าร่วมแข่งขันในกีฬาไอส์แลนด์ เกม ในปี 1993 และชนะเลิศในกีฬาไอส์แลนด์ เกม 2007 ที่เกาะโรดส์
เข้าเป็นสมาชิกของยูฟ่า
สมาคมฟุตบอลยิบรอลตาร์ (GFA) ได้ยื่นเรื่องขอเข้าเป็นสมาชิกยูฟ่า เป็นครั้งแรกในปี 1999 แต่ไม่ได้รับการอนุมัติ เนื่องจากได้รับการคัดค้านจากประเทศสเปน โดยข้อคัดค้านของสเปนนั้นนอกจากจะอ้างกรรมสิทธิ์ในดินแดนยิบรอลตาร์ที่ยังเป็นข้อพิพาทกับสหราชอาณาจักรแล้ว ยังยกเหตุผลว่าการอนุมัติให้ยิบรอลตาร์เข้าเป็นสมาชิกของยูฟ่านั้น จะเป็นการส่งเสริมให้ดินแดนอื่นที่อยู่ในความปกครองของสเปนอย่างแคว้นกาตาลุญญาและแคว้นบาสก์ ใช้เป็นบรรทัดฐานในการขอเข้าร่วมเป็นสมาชิกของยูฟ่าเช่นกัน และอาจส่งผลให้เกิดการแยกตัวออกมาจากสเปน
อย่างไรก็ตามการลงคะแนนเสียงมีขึ้นอีกครั้งในปี 2007 โดยสมาคมฟุตบอลสเปนได้มีการออกมากดดันว่าหากสมาคมฟุตบอลของยิบรอลตาร์ได้เข้าร่วมเป็นสมาชิกของยูฟ่า สมาคมฟุตบอลสเปนจะขอถอนทีมออกจากการแข่งขันในทุกรายการของยูฟ่าเพื่อเป็นการประท้วง ท่ามกลางการกดดันจากทางสเปน มีชาติสมาชิกเพียง 3 ชาติเท่านั้นที่โหวตให้การสนับสนุนยิบรอลตาร์ คืออังกฤษ ,สก็อตแลนด์ และเวลส์ ซึ่งทั้งหมดต่างก็เป็นชาติที่อยู่ในสหราชอาณาจักร ที่ปกครองยิบรอลตาร์เอง
ต่อมายูฟ่าได้ออกกฏว่าชาติใดที่จะขอเข้าร่วมเป็นสมาชิกได้ต้องเป็นรัฐเอกราชที่ได้รับการยอมรับจากสหประชาชาติเท่านั้น ทำให้สมาคมฟุตบอลยิบรอลตาร์ ยื่นเรื่องฟ้องร้องต่อศาลอนุญาโตตุลาการกีฬา หรือ ศาลกีฬาโลก โดยศาลได้ตัดสินว่ากฏเรื่องรัฐเอกราชที่ยูฟ่าออกมานั้น ไม่สามารถใช้บังคับกับสมาคมฟุตบอลยิบรอลตาร์ได้ เพราะไม่ใช่กฏที่มีอยู่ในขณะที่ยิบรอลตาร์ขอเข้าร่วมเป็นสมาชิก แต่เป็นการออกกฏขึ้นใหม่ภายหลังจากที่ยิบรอลตาร์ได้ยื่นเรื่องขอเข้าเป็นสมาชิกแล้ว ยูฟ่าจึงมิอาจใช้หลักรัฐเอกราชในการปฏิเสธความเป็นชาติสมาชิกของดินแดนยิบรอลตาร์ได้
ในเดือนพฤษภาคม ปี 2013 สมาคมฟุตบอลยิบรอลตาร์ได้เป็นสมาชิกของยูฟ่าอย่างเป็นทางการจากการโหวตของบรรดาสมาชิก ที่จัดขึ้นในลอนดอน โดยมีเพียงสเปนและเบลารุส ที่โหวตไม่สนับสนุน
เข้าเป็นสมาชิกของฟีฟ่า
หลังจากชนะคดีที่ศาลกีฬาโลกจนได้เป็นสมาชิกของยูฟ่า ต่อมายิบรอลตาร์ได้ยื่นเรื่องขอเข้าร่วมเป็นสมาชิกของฟีฟ่า โดยในเดือนกันยายน ปี 2014 คำขอเข้าเป็นสมาชิกของฟีฟ่าได้ถูกปฏิเสธ โดยเซพพ์ บลัทเทอร์ประธานของฟีฟ่า ยกเหตุผลในเรื่องที่ยิบรอลตาร์มีสถานะเป็นดินแดนอาณานิคมโพ้นทะเลของสหราชอาณาจักร
อย่างไรก็ตามเหตุผลดังกล่าวเป็นข้อวิพากษ์วิจารณ์ในวงการฟุตบอลอย่างกว้างขวาง เนื่องจากก่อนหน้านี้ฟีฟ่าเคยรับชาติที่ยังไม่มีเอกราชสมบูรณ์ในตัวเอง เข้าเป็นสมาชิกของฟีฟ่าถึง 22 ชาติ (ในจำนวนนี้ มีถึง 5 ชาติที่เป็นสมาชิกของยูฟ่า คือหมู่เกาะแฟโร ที่มีสถานะเป็นเขตปกครองตนเองขึ้นตรงกับเดนมาร์ก และอังกฤษ,สก็อตแลนด์,เวลส์,ไอร์แลนด์เหนือที่เป็นส่วนหนึ่งของสหราชอาณาจักร) โดยสมาคมฟุตบอลยิบรอลตาร์ได้ยื่นเรื่องฟ้องร้องฟีฟ่าต่อศาลกีฬาโลก ให้เพิกถอนมติเดิมและรับยิบรอลตาร์เข้าเป็นสมาชิก ซึ่งวิธีการเดียวกันนี้ทำให้ยิบรอลตาร์ได้เข้าเป็นสมาชิกของยูฟ่ามาแล้ว
เดือนพฤษภาคม ปี 2015 ศาลกีฬาโลก ที่ประเทศสวิตเซอร์แลนด์ ได้รับคดีที่สมาคมฟุตบอลยิบรอลตาร์ฟ้องร้องฟีฟ่าไว้พิจารณาในชั้นศาล ต่อมาในเดือนพฤษภาคม ปี 2016 ฟีฟ่าได้จัดประชุมเพื่อรับยิบรอลตาร์เป็นสมาชิก โดยการลงคะแนนเสียงของสมาชิกเมื่อวันที่ 13 พฤษภาคม ปี 2016 ที่เม็กซิโก ได้ผ่านความเห็นชอบให้ยิบรอลตาร์เข้าเป็นสมาชิกของฟีฟ่า ด้วยคะแนนเสียง 172 ต่อ 12 ทำให้ยิลรอลตาร์ได้เป็นสมาชิกของฟีฟ่าลำดับที่ 211 ถัดจากทีมชาติคอซอวอ ที่ได้เข้ามาเป็นสมาชิกลำดับที่ 210 ของฟีฟ่าในปี ค.ศ. 2016 และทำให้ยิบรอลตาร์มีสิทธิ์เข้าแข่งขันในฟุตบอลโลกรอบคัดเลือก
ฟุตบอลชิงแชมป์แห่งชาติยุโรป 2016
วันที่ 7 กันยายน ค.ศ. 2014 ยิบรอลตาร์ลงแข่งขันในฟุตบอลชิงแชมป์แห่งชาติยุโรป รอบคัดเลือก เป็นครั้งแรกในประวัติศาสตร์ โดยพบกับทีมชาติโปแลนด์
สนามเหย้า
ในอดีตก่อนจะเป็นสมาชิกของยูฟ่า ทีมชาติยิบรอลตาร์ใช้ สนามกีฬาวิกตอเรีย เป็นสนามเหย้าสำหรับแข่งขันระดับชาติ โดยสนามกีฬาแห่งนี้มีความจุ 5,000 ที่นั่ง ตั้งอยู่ใกล้กับสนามบินยิบรอลตาร์ บนถนนวินสตัน เชอร์ชิล อเวนิว
โดยสมาคมฟุตบอลยิบรอลตาร์ ได้มีโครงการก่อสร้างสนามกีฬายูโรปา พอยต์ ซึ่งมีความจุ 10,000 ที่นั่งเพื่อมาใช้แทนที่สนามเดิม โดยการก่อสร้างสนามใหม่ได้เริ่มต้นขึ้นในเดือนตุลาคม ค.ศ.2013 ระหว่างการก่อสร้างสนามใหม่นี้ทีมชาติยิบรอลตาร์ จะต้องใช้สนาม เอสตาดิอู อัลการ์เว ซึ่งตั้งอยู่ที่เมืองฟารู, ประเทศโปรตุเกส เป็นสนามเหย้าแทน เนื่องจากสนามกีฬาวิกตอเรียยังไม่ผ่านมาตรฐานของยูฟ่า ในการจัดการแข่งขันระดับชาติอย่างเป็นทางการ
อย่างไรก็ตาม แม้ทีมชาติยิบรอลตาร์จะไม่สามารถใช้งานสนามกีฬาวิกตอเรียสำหรับแข่งขันในรายการของยูฟ่า อย่างฟุตบอลชิงแชมป์แห่งชาติยุโรป 2016 รอบคัดเลือกได้ แต่ยังสามารถใช้สนามนี้ได้ในการแข่งขันกระชับมิตร
ผู้ยิงประตูสูงสุดในทีมชาติ
ณ วันที่ สิงหาคม 2018
ฮัดสัน
ฮัดสัน มอเตอร์ คาร์ คอมพานี (Hudson Motor Car Company) เป็นผู้ผลิตรถยนต์ฮัดสันและอีกหลายยี่ห้อในเมืองดีทรอยต์ รัฐมิชิแกน จากปี ค.ศ. 1909 ถึง ค.ศ. 1954 โดยในปี ค.ศ. 1954 ฮัดสันได้เข้ารวมกิจการกับแนช-เคลวิเนเตอร์ คอร์ปอเรชั่น กลายเป็นอเมริกันมอเตอร์ส ส่วนชื่อฮัดสันนั้นถูกใช้บนรถจนถึงรุ่นปี ค.ศ. 1957
ฮัดสันถูกก่อตั้งเมื่อวันที่ 20 กุมภาพันธ์ ค.ศ. 1909 โดยนักธุรกิจจากดีทรอยต์แปดคน ส่วนชื่อฮัดสันนั้นมาจากโจเซฟ แอล. ฮัดสัน เจ้าของห้างสรรพสินค้าฮัดสันผู้มอบทุนเพื่อสร้างรถยนต์ที่ราคาต่ำกว่า 1,000 ดอลลาร์สหรัฐ (ประมาณ 26,248 ดอลลาร์สหรัฐเมื่อเทียบกับเงินปัจจุบัน) หนึ่งในผู้จัดการของบริษัทคือรอย ดี. เชปิน ซึ่งเคยทำงานร่วมกับแรนซัม อี. โอลด์สมาก่อน รถฮัดสัน "ทเวนตี" เป็นหนึ่งในรถราคาประหยัดคันแรก ๆ ของสหรัฐอเมริกา และประสบผลสำเร็จอย่างสูง จนต้องสร้างโรงงานผลิตเพิ่มอีกแห่ง
ในปี ค.ศ. 1919 ฮัดสันได้เริ่มการผลิตรถยนต์เอสเซกซ์ (Essex) ซึ่งเป็นรถราคาประหยัดที่ออกแบบมาเพื่อแข่งขันกับเชฟโรเลตและฟอร์ด โดยที่ฮัดสันจะเป็นรถที่หรูหราและมีราคาแพงกว่า รถเอสเซกซ์เป็นที่นิยมอย่างมาก ในฐานะรถยนต์ที่ครอบครัวทั่วไปสามารถซื้อได้ ในปี ค.ศ. 1932 ฮัดสันสิ้นสุดการผลิตรถเอสเซกซ์ และเปลี่ยนชื่อรถราคาประหยัดเป็นเทอร์ราเพลน (Terraplane) ซึ่งใช้จนไปถึงปี ค.ศ. 1938 โดยถูกเปลี่ยนชื่อกลายเป็นฮัดสัน 112 แทน
ในช่วงระหว่างปี ค.ศ. 1942 - 1945 ฮัดสันยุติการผลิตรถยนต์ชั่วคราวเพื่อผลิตอาวุธยุทโธปกรณ์สำหรับใช้ในการสู้รบในสงครามโลกครั้งที่สอง ซึ่งรวมไปถึงชิ้นส่วนเครื่องบิน เครื่องยนต์เรือและปืนต่อสู้อากาศยาน เครื่องยนต์ "อินเวเดอร์" ของฮัดสันถูกใช้ในเครื่องบินหลายลำที่ใช้ในการยกพลขึ้นบกที่นอร์ม็องดี
ยุคหลังสงครามเป็นช่วงเวลาที่สามยักษ์ใหญ่ (จีเอ็ม ฟอร์ดและไครสเลอร์) แห่งอุตสาหกรรมยานยนต์ในสหรัฐอเมริกากำลังแข่งขันกันอย่างดุเดือด ทำให้ผู้ผลิตรถยนต์อิสระเริ่มอยู่ยากขึ้นเรื่อย ๆ ผู้ผลิตรายย่อยจึงจำเป็นต้องรวมกลุ่มทางธุรกิจเพื่อการอยู่รอด ในวันที่ 1 พฤษภาคม ค.ศ. 1954 ฮัดสันได้รวมกิจการกับแนช-เคลวิเนเตอร์กลายเป็นอเมริกันมอเตอร์ส แต่เนื่องจากยอดขายที่ไม่ค่อยดี ทำให้อเมริกันมอเตอร์สตัดสินใจเลิกใช้ทั้งชื่อฮัดสันและแนชในปี ค.ศ. 1957 รถฮัดสันคันสุดท้ายเลื่อนออกจากสายพานการผลิตที่เมืองเคโนชา รัฐวิสคอนซินเมื่อวันที่ 25 มิถุนายน ค.ศ. 1957
เกคิโซเซ็นไต คาร์เรนเจอร์ VS โอเรนเจอร์
เกคิโซเซ็นไต คาร์เรนเจอร์ VS โอเรนเจอร์ วางจำหน่ายเมื่อวันที่ 14 มีนาคม ค.ศ. 1997 ความยาว 47 นาที
ภาพรวม
เป็นออริจินอลวิดีโอจากละครชุดโทรทัศน์ ขบวนการรถซึ่ง คาร์เรนเจอร์ จาก ซูเปอร์เซ็นไตซีรีส์ และเป็นผลงานเรื่องที่ 2 ของ ซูเปอร์เซ็นไต OV ซีรีส์ หลังจาก โจริคิเซ็นไต โอเรนเจอร์ โอเร VS คาคุเรนเจอร์ ประสบความสำเร็จ เช่นเดียวกับผลงานที่แล้ว ผลงานเรื่องนี้ยังถูกสร้างเป็นผลงานครอสโอเวอร์กับซูเปอร์เซ็นไตซีรีส์เรื่องก่อนหน้าอย่าง ขบวนการพลังมหัศจรรย์ โอเรนเจอร์ โดยมาพร้อมกับฉากหุ่นยนต์จาก 2 เรื่องมาปรากฏตัวเป็นครั้งแรก ในเรื่องนี้อยู่ในช่วงระหว่างเหตุการณ์ทีวีซีรีส์ของคาร์เรนเจอร์ ตั้งแต่ช่วงหลังจากตอนที่ 37 จากการปรากฏตัวของ จักรพรรดิแก๊งซิ่ง เอ็กซอสและก่อนตอนที่ 45 ในช่วงที่ซอนเน็ตกลับบ้าน
ยุทธการที่โยร์ดานูฟ
ยุทธการที่โยร์ดานูฟเกิดขึ้นเมื่อวันที่ 1-3 กันยายน ค.ศ. 1939 ในช่วงการบุกครองโปแลนด์และเป็นการเปิดฉากของสงครามโลกครั้งที่สอง เป็นการต่อสู้ระหว่างเหล่าแพนเซอร์ที่ 18 แห่งเยอรมันของ Gen.E.Beyer และกองพันทหารม้ายานยนต์ที่ 10 แห่งโปแลนด์ภายใต้การบัญชาการของพันเอก Stanisław Maczek
อำเภอหัวไทร
หัวไทร เป็นอำเภอหนึ่งในจังหวัดนครศรีธรรมราช
ที่ตั้งและอาณาเขต
อำเภอหัวไทรตั้งอยู่ทางทิศตะวันออกเฉียงใต้ของจังหวัด มีอาณาเขตติดต่อกับอำเภอข้างเคียงดังต่อไปนี้
ประวัติ
เดิมอำเภอหัวไทร มีชื่อที่เรียกตามหลักฐานทางราชการ ว่า "อำเภอพังไกร" เป็นอำเภอที่มีประชากรมากเป็นอันดับ 3 รองจากอำเภอเบี้ยซัด (อำเภอปากพนังในปัจจุบัน) อำเภอพังไกร ตั้งอยู่ที่บ้านเขาพังไกร หมู่ที่ 1 ตำบลเขาพังไกร สถานที่ตั้งอยู่ห่างจากโรงเรียนวัดบูรณาวาสไปทางทิศเหนือประมาณ 100 เมตร ติดกับเชิงเขาพังไกร เมื่อ ร.ศ.116 อำเภอมีบ้าน 554 หลังคาเรือน มีผู้ใหญ่บ้าน 240 คน มีกำนัน 18 คน โดยมี "นายก้าน  มหาดเล็ก" ซึ่งเป็นบุตรพระดำรงเทวฤทธิ์ (กล่อม) เป็นนายอำเภอคนแรก และต่อมาได้รับพระราชทานบรรดาศักดิ์เป็น "หลวงประจันตุจุฑารักษ์"
ต่อมาปี พ.ศ. 2460 สมัยหลวงอนุสรสิทธิกรรม (ขาว ณ นคร) เป็นนายอำเภอได้ย้ายที่ตั้งที่ว่าการอำเภอมาอยู่ที่บ้านหัวไทร หมู่ที่ 1 ตำบลหัวไทร เนื่องจากที่ว่าการอำเภอเดิมห่างไกลเส้นทางคมนาคม และได้มีการเปลี่ยนชื่อใหม่เป็น "อำเภอหัวไทร" เพื่อให้สอดคล้องกับชื่อบ้าน และได้ใช้ชื่อดังกล่าวมาจนกระทั่งปัจจุบัน ต่อมาเมื่อปี พ.ศ. 2466 อำเภอหัวไทรได้ถูกลดฐานะลงเป็นกิ่งอำเภอ ขึ้นตรงต่ออำเภอปากพนัง มีแต่ปลัดอำเภอหัวหน้ากิ่งเป็นผู้รักษาการมาจนถึง พ.ศ. 2480 ได้รับการยกฐานะเป็นอำเภออีกครั้งหนึ่ง ซึ่งตรงกับสมัย "นายนาค ศรีวิสุทธิ" เป็นนายอำเภอ ด้วยมีข้อกำจัดเนื่องจากบริเวณพื้นที่ว่าการอำเภอแคบและไม่สามารถสร้างสถานที่ราชการเพิ่มเติมออกไปได้ จึงได้มีการพิจารณาย้ายที่ตั้งที่ว่าการอำเภอหัวไทรไปอยู่ที่หมู่ที่ 11 ตำบลหัวไทร เมื่อวันที่ 31 กรกฎาคม 2546 จนถึงปัจจุบัน และขณะนี้อำเภอหัวไทรเป็นอำเภอชั้น 2
การปกครองส่วนภูมิภาค
อำเภอหัวไทรแบ่งเขตการปกครองย่อยออกเป็น 11 ตำบล 99 หมู่บ้าน ได้แก่
การปกครองส่วนท้องถิ่น
ท้องที่อำเภอหัวไทรประกอบด้วยองค์กรปกครองส่วนท้องถิ่น 12 แห่ง ได้แก่
ท้าวสมศักดิ์ (หม่อมราชวงศ์ปุย มาลากุล)
ท้าวสมศักดิ์ (หม่อมราชวงศ์ปุย มาลากุล) เกิดเมื่อวันที่ 1 พฤศจิกายน พ.ศ. 2429 เป็นธิดาของพระวรวงศ์เธอ กรมหมื่นปราบปรปักษ์กับหม่อมเพิ่ม ถวายตัวในสมเด็จพระศรีพัชรินทราบรมราชินีนาถ พระบรมราชชนนีพันปีหลวง เมื่ออายุได้ 11 ปี เมื่ออายุมากขึ้นรับหน้าที่จัดเครื่องฉลองพระองค์สมเด็จพระศรีพัชรินทราฯ ตลอดจนเก็บเครื่องเพชรและเครื่องทอง ต่อมาเมื่อหม่อมราชวงศ์แป้ว มาลากุล ถึงแก่อนิจกรรม ท่านได้เป็นผู้รับใช้คนสนิทของสมเด็จพระศรีพัชรินทราฯ ต้องอยู่ใกล้ชิดพระองค์เพื่อรับพระราชเสาวนีย์ต่าง ๆ เมื่อประชวรก็ได้อยู่เฝ้าถวายการปรนนิบัติดูแลจนกระทั่งสมเด็จพระศรีพัชรินทราฯ สวรรคต
ในรัชกาลที่ 7 ทรงพระกรุณาโปรดเกล้าฯ พระราชทานบรรดาศักดิ์เป็นท้าวสมศักดิ์ รับราชการส่วนพระองค์ในสมเด็จพระนางเจ้ารำไพพรรณี พระบรมราชินีในรัชกาลที่ 7 จนถึงแก่อนิจกรรมเมื่อวันที่ 3 พฤศจิกายน พ.ศ. 2513 ได้รับพระราชทานโกศแปดเหลี่ยม และ พระราชทานเพลิงศพ ณ ณ เมรุหน้าพลับพลาอิสริยาภรณ์ วัดเทพศิรินทราวาส ในวันที่ 6 มกราคม พ.ศ. 2514
วัดกองแก้ว (จังหวัดสมุทรปราการ)
วัดกองแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 8 บ้านวัดกองแก้ว ตำบลบางยอ อำเภอพระประแดง จังหวัดสมุทรปราการ วัดมีเนื้อที่ 8 ไร่ 22 ตารางวา
ประวัติ
วัดกองแก้ว สร้างเมื่อประมาณ พ.ศ. 2242 ถือเป็นวัดที่เก่าแก่ที่สุดในบางกะเจ้า ผู้ที่นำการสร้างวัดคือ พระภิกษุแก้ว ชาวบ้านเรียกวัดนี้อีกชื่อหนึ่งว่า วัดแก้วฟ้า ได้รับพระราชทานวิสุงคามสีมาเมื่อประมาณ พ.ศ. 2243 ในด้านการศึกษา ยังมีโรงเรียนสอนเด็กก่อนเกณฑ์เริ่มมาตั้งแต่ พ.ศ. 2526
อาคารเสนาสนะและปูชนียวัตถุ
ในยุคกรุงศรีอยุธยาสันนิษฐานว่า มีอาคารเสนาสนะ เช่น พระอุโบสถหลังเก่า มีรูปแบบสถาปัตยกรรมสมัยอยุธยา หลังคาไม่มีการลดหลั่น แต่มีเพิงหน้าหลัง ไม่มีซุ้มประตูหน้าต่าง หรือลวดลายประกอบ ดูจากแผ่นอิฐและเนื้ออิฐคาดว่ามาจากเมืองเก่าอยุธยา ส่วนเจดีย์ทรงเหลี่ยม ย่อมุมสิบสอง (ปัจจุบันไม่เหลือให้เห็นแล้ว) น่าจะสร้างขึ้นในช่วงรัตนโกสินทร์ ในสมัยรัชกาลที่ 2 จากชาวรามัญที่อพยพเข้ามาอยู่ปทุมธานีและที่เมืองพระประแดง
ช่วงที่พระครูวิบูลย์ธรรมคุต (อุปัชฌาย์ต่วน) ดำรงตำแหน่งเจ้าอาวาส ได้สร้างอาคารเสนาสนะจัดวางแนวกุฏิสงฆ์ล้อมรอบหอสวดมนต์ ซึ่งยังคงเห็นในปัจจุบัน กุฏิสงฆ์ล้อมรอบหอสวดมนต์มีชานเดินรอบ (ปัจจุบันนี้ไม่มีให้เห็นแล้ว) ปัจจุบันมีกุฏิสงฆ์ 9 หลัง
พระประธานมีนามว่า พระพุทธชินศรีรัตนมหามุนีตรีโลกเชษฐ์ (หลวงพ่อใหญ่) วัดมีศาลาการเปรียญ เป็นอาคารแฝดไม้สักทรงไทย ภายในมีธรรมาสน์สมัยอยุธยา ภาพจิตรกรรมฝาผนัง ภาพไตรภูมิ ภาพทศชาติ และภาพพุทธประวัติ มณฑป ที่ประดิษฐานพระพุทธรูป รอยพระพุทธบาทและรูปเหมือนอดีตเจ้าอาวาส มีหอสวดมนต์ หอฉัน เป็นอาคารทรงไทยใต้ถุนสูง
รายนามเจ้าอาวาส
(รังสรรค์ อุทโย)
ลีโอ ฟิตซ์
ลีโอ เจมส์ ฟิตซ์ (Leopold James Fitz) เป็นตัวละครที่สร้างขึ้นใน Marvel Cinematic Universe ก่อนที่จะปรากฏในมาร์เวลคอมิกส์ ตัวละครที่สร้างโดย Joss Whedon, Jed Whedon และ Maurissa Tancharoen ปรากฏตัวครั้งแรกในตอนนำร่องของ Agents of S.H.I.E.L.D. ในปี พ.ศ. 2556 และได้รับบทอย่างต่อเนื่องโดย Iain De Caestecker
ในซีรีส์ฟิตซ์เป็นหนึ่งในผู้มีความคิดทางวิทยาศาสตร์ชั้นนำของ S.H.I.E.L.D. ความรู้ทางวิทยาศาสตร์ของเขามีมากมายและในฐานะวิศวกรและนักประดิษฐ์ได้พัฒนาอุปกรณ์และอุปกรณ์หลักของ S.H.I.E.L.D. เรื่องราวของเขาหลายเรื่องเกี่ยวข้องกับความสัมพันธ์ของเขากับเพื่อนที่ดีที่สุดของเขาและคนรักคนต่อมาคือ เจ็มมา ซิมมอนส์ ตลอดระยะเวลาของซีรีส์ฟิทซ์ต้องทนทุกข์ทรมานกับความชอกช้ำมากมายและตระหนักถึงด้านที่มืดมนและเหี้ยมโหดกว่าในตัวละครของเขา การเปลี่ยนแปลงตัวตนที่มืดลงของเขาเป็นที่รู้จักกันทั่วไปในชื่อ The Doctor
คุณอาฮาเรนนี่เข้าใจยากจริง ๆ นะ
คุณอาฮาเรนนี่เข้าใจยากจริง ๆ นะ เป็นซีรีส์มังงะญี่ปุ่น เขียนเรื่องและวาดภาพโดยอาซาโตะ มิซุ เริ่มเผยแพร่ในบริการโชเน็งจัมป์+ ของสำนักพิมพ์ชูเอชะตั้งแต่เดือนมกราคม พ.ศ. 2560 และรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 15 ซีรีส์มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะโทรทัศน์ดัดแปลงผลิตโดยสตูดิโอเฟลิกซ์ฟิล์ม เริ่มออกอากาศในเดือนเมษายน พ.ศ. 2565 ทางผังรายการ Animeism
สามเหลี่ยมทองคำ (ประเทศอินเดีย)
สามเหลี่ยมทองคำของประเทศอินเดียเป็นวงจรการท่องเที่ยวซึ่งเชื่อมต่อเมืองหลวงเดลี, อาครา และชัยปุระ การเดินทางท่องเที่ยวโดยทั่วไปมักเริ่มจากเดลี ลงใน้ไปชมทัชมาฮาลในอาครา และไปสิ้นสุดที่ภูมิทัศน์ทะเลทรายในรัฐราชสถาน โดยทั่วไปมักเดินทางโดยรถโดยสารสองชั้น ในปัจจจุบันสามเหลี่ยมทองคำเป็นเส้นทางท่องเที่ยวที่ได้รับความนิยมและได้รับการแนะนำสูงมากในหมู่นักท่องเที่ยวซึ่งประกอบด้วยสเปกตรัมของความหลากหลายของอินเดีย เส้นทางเดินมีความยาวประมาณ 720 กิโลเมตรทางถนน แต่ละจุดห่างกันประมาณ 4 ถึง 6 ชั่วโมงโดยทางรถ
สถิติ
ในปี 2018 ไซนุล อาบีดีนวิ่งตามเส้นทางสามเหลี่ยมทองคำเพื่อเรียกเงินบริจาคสำหรับกิจการช่วยผู้ถูกโจมตีทางเพศและด้วยกรด
วังโต
วังโต หรือ วังแห่งโต (Palais du Tau) ตั้งอยู่ที่เมืองแร็งส์ ประเทศฝรั่งเศส เคยเป็นวังของอัครมุขนายกแห่งแร็งส์ และเคยใช้เป็นที่เปลี่ยนฉลองพระองค์พระมหากษัตริย์ฝรั่งเศสก่อนที่จะเข้าพิธีราชาภิเษก ณ มหาวิหารแร็งส์ หลังจากเสร็จพิธี จะมีงานจัดงานพระราชทานเลี้ยงภายหลังพิธีอีกด้วย โดยตามบันทึกมีงานพระราชทานเลี้ยงครั้งแรกในปีค.ศ. 990 และสุดท้ายปีค.ศ. 1825
ตัวพระราชวังเป็นที่ตั้งของพิพิธภัณฑ์ศิลป์ (Musée de l'Œuvre) ตั้งแต่ปีค.ศ. 1972 จัดแสดงเครื่องพรมโบราณ รูปปั้น หีบสักการะ และเครื่องทรงประกอบพิธีราชาภิเษกของกษัตริย์ฝรั่งเศสในอดีต
วังแห่งโตพร้อมกับอาสนวิหารแร็งส์และมหาวิหารแซ็ง-เรมีได้ขึ้นทะเบียนเป็นมรดกโลก โดยองค์การยูเนสโก เมื่อ ค.ศ. 1991 โดยมีนักท่องเที่ยวปีละประมาณ 100,000 คน
ตำบลเกาะเต่า
ตำบลเกาะเต่า อาจหมายถึง
พระแม่มารีซิสติน (ราฟาเอล)
พระแม่มารีซิสติน (Sistine Madonna) เป็นภาพเขียนสีน้ำมันที่เขียนโดยราฟาเอล จิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่หอจิตรกรรมชั้นครูแห่งเดรสเดนที่เมืองเดรสเดนในประเทศเยอรมนี
ภาพพระแม่มารีและพระบุตรกับนักบุญซิกซ์ตัสและนักบุญบาร์บารามักจะเรียกกันว่าภาพ “พระแม่มารีซิสติน” เป็นภาพที่ราฟาเอลเขียนราวระหว่างปี ค.ศ. 1513 ถึงปี ค.ศ. 1514 ตัวแบบในภาพยืนบนปุยเมฆที่ล้อมเป็นกรอบด้วยม่านหนาหนักสองข้าง พระแม่มารีเองดูราวกับว่าลอยลงมาจากสวรรค์จากที่ว่างลวงตามายังที่ว่างจริงบริเวณหน้าภาพที่จะเห็นได้จากจุดโฟคัสที่พระหนุของพระองค์ นักบุญบาร์บาราปรายตามาทางผู้ศรัทธาที่เลยออกมาจากระเบียงด้านล่างของภาพ มงกุฎพระสันตะปาปาด้านล่างซ้ายของภาพเป็นสิ่งที่เชื่อมระหว่างที่ว่างลวงตาของภาพและที่ว่างจริงนอกภาพ (real และ pictorial space)
ภาพเขียนนี้อาจจะเป็นภาพที่เขียนขึ้นสำหรับตกแต่งที่บรรจุศพของ สมเด็จพระสันตะปาปาจูเลียสที่ 2 เพราะนักบุญซิกส์ตุสเป็นนักบุญผู้พิทักษ์ของตระกูลเดลลาโรเวเร (Della Rovere) ซึ่งเป็นตระกูลของพระองค์
รูปยุวเทพสองตนที่เกยคางอยู่ด้านล่างของภาพกลายมาเป็นรูปสัญลักษณ์ที่เป็นที่รู้จักกันดีและปรากฏในงานศิลปการค้าต่างๆ อย่างแพร่หลาย
เรือฟริเกตชุดเรือหลวงภูมิพลอดุลยเดช
เรือฟริเกตชุดเรือหลวงภูมิพลอดุลยเดช  เป็นชุดเรือฟริเกตของกองทัพเรือไทย ออกแบบมาจากแบบของเรือพิฆาตชั้นควังแกโทมหาราช ของกองทัพเรือสาธารณรัฐเกาหลี
ประวัติ
เรือฟริเกตชุดเรือหลวงภูมิพลอดุลยเดช เป็นเรือชุดที่ต่อขึ้นเพื่อทดแทนเรือฟริเกตชุดเรือหลวงพุทธยอดฟ้าจุฬาโลก ซึ่งปลดปลดประจำการในปี พ.ศ. 2560 โดยกองทัพเรือได้เปลี่ยนเงินงบประมาณซึ่งจากเดิมจะนำไปจัดหาเรือดำน้ำแบบ U-206A จากประเทศเยอรมนี จำนวน 6 ลำ งบประมาณ 7.6 พันล้านบาท ซึ่งถูกระงับโครงการเนื่องจากเลยกรอบระยะเวลาที่ทางการเยอรมนีกำหนด มาใช้งานในโครงการจัดซื้อเรือฟริเกตสมรรถนะสูง ซึ่งได้รับการอนุมัติโครงการภายใต้รัฐบาลนางสาวยิ่งลักษณ์ ชินวัตรในปี พ.ศ. 2555 ในการจัดหา
กองทัพเรือได้ลงนามในการผลิตเรือลำแรกกับบริษัท แดวู ชิปบิลดิ้ง แอนด์ มารีน เอ็นจิเนียริ่ง เมื่อวันที่ 7 สิงหาคม พ.ศ. 2556 เพื่อสร้างเรือฟริเกตที่มีสมรรถนะสูง มีความทันสมัย และมีโครงสร้างที่แข็งแรง ด้วยวงเงิน 14,600 ล้านบาท กำหนดส่งมอบเรือลำแรกภายในวันที่ 22 ธันวาคม พ.ศ. 2561 โดยกองทัพเรือทำพิธีต้อนรับเรือเพื่อเข้าประจำการเมื่อวัที่ 7 มกราคม พ.ศ. 2562 ณ ท่าเรือจุกเสม็ด ฐานทัพเรือสัตหีบ แต่เดิมชื่อว่า เรือหลวงท่าจีน ต่อมาได้รับการพระราชทานชื่อเป็น เรือหลวงภูมิพลอดุลยเดช ซึ่งเป็นพระนามของ พระบาทสมเด็จพระมหาภูมิพลอดุลยเดชมหาราช บรมนาถบพิตร
สำหรับเรือลำที่สองของชุด คือเรือหลวงประแส วางแผนที่จะต่อในประเทศไทย คาดว่าที่อู่มหิดลอดุลเดช หรือ บริษัท อู่กรุงเทพ จำกัด ผ่านบันทึกความเข้าใจร่วมกัน (MOU) กับกองทัพเรือ ในการซ่อม สร้าง และการดัดแปลงเรือ แต่ถูกระงับในปี พ.ศ. 2562 เนื่องจาก พลเรือเอก ลือชัย รุดดิษฐ์ ผู้บัญชาการทหารเรือในขณะนั้นเห็นความสำคัญของโครงการต่อเรือดำน้ำของประเทศจีนมากกว่า จึงได้นำงบประมาณในการต่อเรือหลวงประแส และงบประมาณในการจัดหาอากาศยานลาดตระเวนไปจัดซื้อเรือยกพลขึ้นบกขนาดใหญ่ซึ่งจะใช้เป็นเรือพี่เลี้ยงของเรือดำน้ำก่อน ในงบผูกพันธ์กับเรือดำน้ำลำที่ 2 ต่อมาได้มีการเสนอต่อเรือในปี พ.ศ. 2565 - 2566 หลังจากกองทัพเรือยอมถอนงบประมาณในการต่อเรือดำน้ำลำที่ 2 - 3 ออกไป ปัจจุบันอยู่ในขั้นตอนจัดทำแผน และรับการถ่ายทอดเทคโนโลยี
การออกแบบ
เรือฟริเกตชุดเรือหลวงภูมิพลอดุลยเดช เป็นเรือที่พัฒนามาจากแบบของเรือพิฆาตชั้นควังแกโทมหาราช ของกองทัพเรือสาธารณรัฐเกาหลีที่ใช้มาตรฐานเดียวกับกองทัพเรือสหรัฐ คือแบบเรือ DW3000F ซึ่งเพิ่มเติมคุณสมบัติด้านการล่องหน เป็นส่วนหนึ่งของโครงการเรือฟริเกตสมรรถนะสูงของกองทัพเรือไทย สามารถปฏิบัติการรบได้ทั้ง 3 มิติ คือบนผิวน้ำ ใต้น้ำ และอากาศ สามารถปฏิบัติการได้ในสภาวะแวดล้อมที่มีการปนเปื้อนทางเคมี ชีวะ รังสี และนิวเคลียร์ สามารถทนทะเลได้ในระดับ 8 ความสูงคลื่นประมาณ 12 เมตร ทำความเร็วได้สูงสุด 30 นอต มีระยะในการปฏิบัติการไกล 4,000 ไมล์ทะเล ปฏิบัติการต่อเนื่องได้ 21 วัน ใช้กำลังพลปฏิบัติงานทั้งหมด 141 นาย โดยมีนายทหารระดับนาวาเอก เป็นผู้บังคับการเรือ โดยเรือมีการออกแบบให้ใช้เทคโนโลยีในการล่องหน (ตรวจจับได้ยาก) สามารถปฏิบัติการรบได้ทั้ง 3 มิติคือ ผิวน้ำ ผ่านระบบอำนวยการรบที่สามารถปฏิบัติการร่วมกับเรือลำอื่น ๆ ของกองทัพเรือเพื่อปฏิบัติการในรูปแบบของกองเรือ รวมถึงปฏิบัติการร่วมกับอากาศยานทั้งของกองทัพเรือและกองทัพอากาศเองในการโจมตีเรือผิวน้ำ ใต้น้ำ ผ่านการตรวจจับเป้าหมายใต้น้ำด้วยโวนาร์ลากท้ายและโซนาร์ใต้ลำเรือ และต่อต้านทำลายด้วยตอร์ปิโด หรืออาวุธระยะไกล และทางอากาศ ผ่านเรดาร์ตรวจการณ์ระยะไกล 3 มิติ และเรดาร์ตรวจการณ์ระยะกลางสำหรับค้นหาอากาศยานและตรวจจับพร้อมทั้งแลกเปลี่ยนข้อมูลกับเรือและอากาศยานที่ร่วมการปฏิบัติการรบ และโจมตีด้วยขีปนาวุธหรือปืนประจำเรือ
สำหรับระบบป้องกันตนเองของ เรือฟริเกตชุดเรือหลวงภูมิพลอดุลยเดช ประกอบไปด้วยระบบอาวุธปล่อยนำวิถี ปืนต่อสู้อากาศยาน ปืนใหญ่เรือ อาวุธป้องกันระยะประชิด ระบบเป้าลวงอิเล็กทรอนิกส์ ระบบควบคุมความเสียหายของเรือที่สามารถทำได้ทั้งจากศูนย์กลางและแบบแยกส่วน รวมไปถึงระบบป้องกันการแพร่สัญญาณต่าง ๆ ออกจากตัวเรือและการดักจับรบกวนสัญญาณต่าง ๆ
นอกจากนี้ พื้นที่บริเวณท้ายเรือซึ่งเป็นดาดฟ้าเฮลิคอปเตอร์และโรงเก็บเครื่องบินนั้นสามารถรองรับเฮลิคอปเตอร์น้ำหนักไม่เกิน 10 ตัน รวมถึงสามารถดัดแปลงโรงเก็บอากาศยานให้เป็นพื้นที่พักสำหรับผู้ประสบภัยได้ชั่วคราวประมาณ 100 คน
ยุทโธปกรณ์
เรือฟริเกตชุดเรือหลวงภูมิพลอดุลยเดช มีการติดตั้งอาวุธยุทโธปกรณ์ต่าง ๆ อาทิ ขีปนาวุธต่อต้านเรือดำน้ำแบบ VL ASROC (Vertical Launch Anti-Submarine Rocket) หรือ แอสร็อก ระบบอาวุธปล่อยนำวิถีอากาศสู่อากาศแบบ ESSM (Evolved SeaSparrow Missile) จากแท่นยิงขีปนาวุธแนวดิ่งแบบ Mk.41 VLS อาวุธปืนประจำเรือคือปืนใหญ่เรือแบบออโตเมราล่า 76/62 คาลิเบอร์ อาวุธปล่อย่อต้านเรือผิวน้ำแบบ อาร์จีเอ็ม-84ดี ฮาร์พูน และอากาศยานปีกหมุนประจำเรือสำหรับการปฏิบัติการต่อเรือผิวน้ำและเรือดำน้ำ
วันสิทธิมนุษยชน
วันสิทธิมนุษยชน ตรงกับวันที่ 10 ธันวาคม มีการเฉลิมฉลองทั่วโลก
วันนี้ได้รับเลือกเพื่อยกย่องสหประชาชาติ ซึ่งสมัชชาใหญ่มีมติเห็นชอบและประกาศปฏิญญาสากลว่าด้วยสิทธิมนุษยชน ( Universal Declaration of Human Rights หรือ UDHR) ซึ่งเป็นการแถลงสิทธิมนุษยชนทั่วโลกครั้งแรกและเป็นความสำเร็จใหญ่แรก ๆ ของสหประชาชาติที่เพิ่งก่อตั้ง การก่อตั้งวันสิทธิมนุษยชนอย่างเป็นทางการเกิดขึ้นที่การประชุมใหญ่ที่ 317 ของสมัชชาใหญ่เมื่อวันที่ 4 ธันวาคม 2493 เมื่อสมัชชาใหญ่ประกาศข้อมติที่ 423(5) เชิญชวนให้รัฐสมาชิกทั้งหมดและองค์การอื่นที่สนใจเฉลิมฉลองวันดังกล่าวตามที่เห็นสมควร
ปกติวันนี้มีการประชุมและการนัดพบทางการเมืองระดับสูง และเหตุการณ์และนิทรรศการวัฒนธรรมว่าด้วยประเด็นสิทธิมนุษยชน นอกเหนือจากนี้ เดิมวันที่ 10 ธันวาคม มีการมอบรางวัลสหประชาชาติในสาขาสิทธิมนุษยชนทุกห้าปีและรางวัลโนเบลสาขาสันติภาพ องค์การภาครัฐและนอกภาครัฐจำนวนมากซึ่งมีกิจกรรมในสาขาสิทธิมนุษยชนยังจัดเหตุการณ์พิเศษเพื่อเฉลิมฉลองวันนี้ เช่นเดียวกับองค์การพลเมืองและสังคมจำนวนมาก
เด็นจิเซ็นไต เมกะเรนเจอร์ VS คาร์เรนเจอร์
เด็นจิเซ็นไต เมกะเรนเจอร์ VS คาร์เรนเจอร์ เป็นออริจินอลวิดีโอจาก ขบวนการแม่เหล็กไฟฟ้า เมกะเรนเจอร์ วางจำหน่ายเมื่อวันที่ 13 มีนาคม ค.ศ. 1998 ความยาว 47 นาที
ภาพรวม
เป็นออริจินอลวิดีโอจากละครชุดโทรทัศน์ ขบวนการแม่เหล็กไฟฟ้า เมกะเรนเจอร์ จาก ซูเปอร์เซ็นไตซีรีส์ และเป็นผลงานเรื่องที่ 3 ของ ซูเปอร์เซ็นไต OV ซีรีส์ สำหรับเรื่องนี้อยู่ในช่วงระหว่างเนื้อหาทีวีซีรีส์ของเมกะเรนเจอร์ หลังจากตอนที่ 46 จากเหตุการณ์ในช่วงใกล้จบการศึกษาในชั้นมัธยมปลายปีที่ 3 และก่อนตอนที่ 49 จากเหตุการณ์เผยตัวจริงของเมกะเรนเจอร์
เจ็มมา ซิมมอนส์
เจ็มมา แอนน์ ซิมมอนส์ (Jemma Anne Simmons) เป็นตัวละครที่สร้างขึ้นใน Marvel Cinematic Universe ก่อนที่จะปรากฏในมาร์เวลคอมิกส์ ตัวละครที่สร้างโดย Joss Whedon, Jed Whedon และ Maurissa Tancharoen ปรากฏตัวครั้งแรกในตอนนำร่องปี พ.ศ. 2556 ของ Agents of S.H.I.E.L.D. และได้รับการแสดงอย่างต่อเนื่องโดย Elizabeth Henstridge
ในซีรีส์ ซิมมอนส์เป็นหนึ่งในผู้มีความคิดทางวิทยาศาสตร์ชั้นนำของ S.H.I.E.L.D. แม้ว่าประสบการณ์ของเธอจะมากมาย แต่เธอก็เชี่ยวชาญด้านวิทยาศาสตร์ชีวภาพเป็นพิเศษ โครงเรื่องของเธอหลายเรื่องเกี่ยวข้องกับความสัมพันธ์ของเธอกับเพื่อนสนิทของเธอและต่อมาเป็นสามีชื่อ ลีโอ ฟิตซ์ ในซีรีส์นี้เธอพัฒนามาจากนักวิทยาศาสตร์ S.H.I.E.L.D. ที่ยังเด็กและไม่มีประสบการณ์ ไปจนถึงเป็นหนึ่งในตัวแทนที่อาวุโสที่สุดของ S.H.I.E.L.D. และยังถ่ายทอดประสบการณ์ที่สำคัญในฐานะตัวแทนภาคสนาม เธอแตกต่างจากเพื่อนร่วมงานของเธอด้วยการตัดสินใจอย่างเด็ดเดี่ยวและมีเหตุผลอย่างเย็นชาในการแสวงหาสิ่งที่เธอเชื่อว่าถูกต้อง
โอเวอร์วอตช์ลีก
โอเวอร์วอตช์ลีก (Overwatch League) เป็นระบบการแข่งขันอีสปอร์ตลีก ประเภทเกมโอเวอร์วอตช์ ก่อตั้งโดยบลิซซาร์ดเอ็นเตอร์เทนเมนต์
ทีม
ทีมเข้าแข่งขันมีทั้งหมด 20 ทีม ในแต่ละเมืองทั่วโลก
วัดครุนอก
วัดครุนอก เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในหมู่ที่ 7 บ้านวัดครุนอก ตำบลบางครุ อำเภอพระประแดง จังหวัดสมุทรปราการ วัดเนื้อที่ประมาณ 16 ไร่ ตั้งอยู่ริมแม่น้ำเจ้าพระยา เจ้าอาวาสองค์ปัจจุบันคือ พระครูโสภณวัชรปราการ (สุรพล กนฺตจารี)
ประวัติ
วัดครุนอก สร้างเมื่อ พ.ศ. 2359 โดยมีพระยาไม่ปรากฏนามท่านหนึ่งเป็นผู้ถวายที่ดินและดำเนินการสร้างวัด ตั้งชื่อวัดว่า วัดครุนอก เพราะวัดตั้งอยู่ริมแม่น้ำเจ้าพระยาตรงปากคลองบางครุ แต่ยังมีวัดอีกแห่งชื่อ วัดครุใน เพราะตั้งอยู่ในคลอง วัดครุนอกได้รับพระราชทานวิสุงคามสีมาครั้งหลังเมื่อวันที่ 9 กุมภาพันธ์ พ.ศ. 2504 ได้ผูกพัทธสีมาเมื่อวันที่ 10 กุมภาพันธ์ พ.ศ. 2508 ภายในบริเวณวัดมีพระอุโบสถ ศาลาการเปรียญ และโรงเรียนวัดครุนอก ทางวัดได้เปิดสอนพระปริยัติธรรม เริ่มมาตั้งแต่ พ.ศ. 2491 นอกจากนี้ยังจัดสอนและเลี้ยงเด็กก่อนเกณฑ์ ตั้งหน่วย อ.ป.ต. และอุปถัมภ์โรงเรียนประชาบาลที่ตั้งอยู่ในวัดด้วย
พ.ศ. 2555 พื้นวิหารชำรุด เสาพัง โครงหลังคาใบระกาแตกหักลงมา ได้มีการพระพุทธ 5 องค์ ที่ประดิษฐานในวิหารออก ขณะที่ยกพระหลวงพ่อโตกับพระศรีอริยเมตไตรย ได้พบพระสมเด็จไหลออกมาจากตัวองค์พระ เชื่อว่าเป็นพระสมเด็จที่พระครูพิสณฑ์นวการ หรือ หลวงพ่อคลี่ เจ้าอาวาสปี พ.ศ. 2500 เก็บเอาไว้
เจ้าหญิงลุยซา มาเรีย สจวร์ต
เจ้าหญิงลุยซา มาเรีย เทเรซา สจวร์ต (Louisa Maria Teresa Stuart; 28 มิถุนายน พ.ศ. 2235 – 18 เมษายน พ.ศ. 2255) เรียกอย่างลำลองว่า ลุยซา มาเรีย (Louisa Maria) หรือ หลุยส์ มารี (Louise Marie) หรือที่กลุ่มจาโคไบต์ออกพระอิสริยยศว่า พระราชกุมารี (The Princess Royal) เป็นพระราชธิดาในพระเจ้าเจมส์ที่ 2 แห่งอังกฤษ ประสูติแต่แมรีแห่งโมดีนา โดยพระองค์ประสูติหลังพระราชชนกและชนนีทรงลี้ภัยเนื่องจากถูกโค่นราชบัลลังก์
ในเอกสารของราชสมาคมสจวร์ต (Royal Stuart Society) เรียกพระองค์ว่า "เจ้าหญิงเหนือห้วงมหรรณพ" (Princess over the Water) ตามอย่างคำว่า "กษัตริย์เหนือห้วงมหรรณพ" (King over the Water) ที่ใช้เรียกผู้สืบราชสมบัติสายจาโคไบต์ ซึ่งไม่มีพระราชธิดาตามกฎหมายพระองค์ใดถูกเรียกเช่นนี้มาก่อน
เจ้าหญิงลุยซา มาเรีย สิ้นพระชนม์เมื่อวันที่ 18 เมษายน พ.ศ. 2255 หลังประชวรด้วยโรคฝีดาษ สิริพระชันษา 19 ปี พระศพถูกฝังเคียงข้างหลุมฝังพระบรมศพพระราชชนก ณ คริสตจักรอังกฤษเบเนดิกไทนส์ (Church of the English Benedictines) ในปารีส ครั้นเกิดการปฏิวัติฝรั่งเศส โบสถ์คริสต์หลายแห่งถูกทำลายเสียย่อยยับรวมทั้งคริสตจักรอังกฤษเบเนดิกไทนส์ ในงานเขียนของฌูลส์ ฌาแน็ง (Jules Janin) เมื่อปี พ.ศ. 2387 ระบุว่าพระบรมศพของพระเจ้าเจมส์ที่ 2 และพระศพของเจ้าหญิงลุยซา มาเรียถูกเคลื่อนย้ายไปฝัง ณ โรงพยาบาลทหารวาล-เดอ-กรัซ (Val-de-Grâce)
องค์การบริหารส่วนตำบลทุ่งเสลี่ยม
องค์การบริหารส่วนตำบลทุ่งเสลี่ยม เป็นหน่วยงานการปกครอง ตำบลทุ่งเสลี่ยม อำเภอทุ่งเสลี่ยม จังหวัดสุโขทัย
ภูมิศาสตร์
องค์การบริหารส่วนตำบลทุ่งเสลี่ยม ตั้งอยู่ห่างจากตัวอำเภอทุ่งเสลี่ยม เป็นระยะทางประมาณ 3 กิโลเมตร
การแบ่งเขตการปกครอง
แบ่งเขตการปกครองออกเป็น 11 หมู่บ้าน โดยเป็นหมู่บ้านเต็มพื้นที่จำนวน 5 หมู่บ้าน และที่มีพื้นที่บางส่วนเป็น 6 หมู่บ้าน จำแนกได้ดังนี้
ประชากร
จำนวนประชากรทั้งสิ้น 6,415 คน จำนวนครัวเรือนทั้งหมด 2,236 ครัวเรือน
เศรษฐกิจ
ประชาชนส่วนใหญ่ประกอบอาชีพเกษตรกรรม ได้แก่ ทำนา ทำไร่ ปลูกถั่วเหลือง ปลูกข้าวโพด ปลูกมะม่วง ปลูกลำไย ปศุสัตว์ นอกจากนั้น รับจ้าง รับราชการ ค้าขาย สวนยางพารา
กองประดาน้ำและถอดทำลายอมภัณฑ์ กรมสรรพาวุธทหารเรือ
กองประดาน้ำและถอดทำลายอมภัณฑ์ กรมสรรพาวุธทหารเรือ (อักษรย่อ: กปถ.สพ.ทร.; Diving and Explosive Ordnance Disposal Division, Naval Ordnance Department หรือ Royal Thai Navy Diver & EOD) เป็นหน่วยนักประดาน้ำ และหน่วยทำลายล้างวัตถุระเบิด ของกองทัพเรือไทย ซึ่งมีผู้อำนวยการคนปัจจุบันคือ นาวาเอก สมบัติ โทณวรรณากร
ทั้งนี้ กองประดาน้ำและถอดทำลายอมภัณฑ์ กรมสรรพาวุธทหารเรือ ยังมีส่วนช่วยต่อการรับมือการสงครามทุ่นระเบิด และการสงครามเคมี (ทั้งทางบกและใต้น้ำ) ซึ่งมีความสามารถพื้นฐานโดยทั่วไปเหมือนมนุษย์กบ แต่หน่วยนี้ดำน้ำลึกกว่า และนานกว่า
ปฏิบัติการสำคัญ
เดือนกันยายน พ.ศ. 2558 ได้เกิดเหตุเรือภัทรมารีน 5 กับลูกเรือจำนวน 4 คน ถูกคลื่นยักษ์ซัดจมหายไปในบริเวณปากอ่าวแม่น้ำเจ้าพระยา ซึ่งต่อมา นักประดาน้ำ จากกองประดาน้ำและถอดทำลายอมภัณฑ์ กรมสรรพาวุธทหารเรือ 15 นาย พร้อมอุปกรณ์ดำน้ำลึก ได้เดินทางมาเพื่อค้นหาผู้สูญหาย
เดือนพฤศจิกายน พ.ศ. 2561 นักประดาน้ำกองประดาน้ำและถอดทำลายอมภัณฑ์ กรมสรรพาวุธทหารเรือ ได้ทำการสำรวจจุดที่มีวัตถุระเบิดสงครามโลกครั้งที่สองจมอยู่บริเวณสะพานจุฬาลงกรณ์ และสะพานธนะรัชต์ ที่จังหวัดราชบุรี เพื่อเก็บข้อมูลในเบื้องต้น  กระทั่งเดือนมิถุนายน พ.ศ. 2562 ผู้ว่าราชการจังหวัดราชบุรี พร้อมด้วยผู้แทนกองประดาน้ำและถอดทำลายอมภัณฑ์ กรมสรรพาวุธทหารเรือ, ผู้แทนกรมสรรพาวุธทหารอากาศ, ผู้แทนกรมสรรพาวุธทหารบก, ผู้แทนการรถไฟแห่งประเทศไทย, ทหาร, ตำรวจ และหน่วยงานท้องถิ่น เข้าประชุมหาแนวทางเก็บกู้ระเบิด เพื่อสร้างทางรถไฟรางคู่ข้ามแม่น้ำแม่กลอง โดยลงมติเลือกวิธีที่มีความปลอดภัยสูงสุด
เดือนกุมภาพันธ์ พ.ศ. 2563 หัวหน้าชุดครูฝึกกองประดาน้ำและถอดทำลายอมภัณฑ์ กรมสรรพาวุธทหารเรือ ได้จัดชุดนักประดาน้ำจำนวน 35 นาย กู้ซากเรือ 5 ศพ  ที่จมอยู่ใต้อ่างเก็บน้ำเขื่อนสิริกิติ์ จังหวัดอุตรดิตถ์ โดยสามารถกู้เรือมายังเกาะที่ใกล้ที่สุดได้สำเร็จ
จับ (เพลงวรกร ศิริสรณ์)
"จับ" เป็นซิงเกิลแรกของ วรกร ศิริสรณ์ ผู้ชนะการแข่งขันเดอะสตาร์ ค้นฟ้าคว้าดาว ปี 10 ประพันธ์เนื้อร้องโดย มานพ สุขพาสน์เจริญ, แต่งทำนองและเรียบเรียงโดย ม.ล.บวรชัย สุขสวัสดิ์ ออกจำหน่ายในวันที่ 4 มิถุนายน พ.ศ. 2557 เพลงนี้ยังถูกรวมในอัลบั้มของ 10 Years Of Love บทเพลงรักจากเดอะสตาร์
การตอบรับ
เพลง "จับ" ได้อันดับสูงสุด 1 ของชาร์ต GMM Grammy Gmember Song Chart Top 100 ประประจำวันที่ 2 มิถุนายน พ.ศ. 2557 และอันดับสูงสุด 3 GMM Grammy Gmember Song Chart Top 5 ประจำวันที่ 23 มิถุนายน พ.ศ. 2557 จากการจัดอันดับของเว็บไซต์ Gmember.com
รายชื่อธงชาติในทวีปอเมริกาเหนือ
นี่คือธงชาติประเทศและดินแดนของทวีปอเมริกาเหนือ
อักษรมณีปุระ
เนื่องจากภาษามณีปุระไม่มีพยัญชนะก้อง ทำให้มีตัวพยัญชนะสำหรับศัพท์ดั้งเดิมแต่ 15 ตัว บวกพยัญชนะสำหรับสระบริสุทธิ์ 3 ตัว 9 พยัญชนะสำหรับคำยืมในกลุ่มภาษาอินเดีย มีเครื่องหมายเสริมสัทอักษร 7 แบบ และเครื่องหมายเสริมสัทอักษรพยัญชนะสุดท้าย ชื่อของพยัญชนะ 27 ตัวไม่เป็นเพียงชื่อทางสัทศาสตร์เท่านั้น แต่ยังอิงมาจากส่วนต่าง ๆ ของร่างกายมนุษย์ด้วย
ชื่อตัวอักษร
หนึ่งในคุณสมบัติเฉพาะของอักษรนี้คือการใช้ส่วนของร่างกายไปตั้งเป็นชื่ออักษร ทุกตัวอักษรตั้งชื่อตามส่วนร่างกายของมนุษย์ในภาษามณีปุระ เช่น ตัวอักษรแรก "kok" แปลว่า "หัว"; ตัวอักษรที่สอง "sam" แปลว่า "ผม"; ตัวอักษรที่สาม "lai" แปลว่า "หน้าผาก" เป็นต้น โดยมีหลักฐานจากหนังสือศักดิ์สิทธิ์ "Wakoklol Heelel Theelel Salai Amailol Pukok Puya" ซึ่งมีรายละเอียดว่าชื่อของแต่ละตัวอักษรมีที่มาอย่างไร
รามเสตุ
สะพานอาดัม (Adam's Bridge) หรือ รามเสตุ (สะพานพระราม) เป็นสายของสันดอนหินปูนระหว่างเกาะปัมบันหรือเกาะราเมศวร ทางชายฝั่งตะวันออกเฉียงใต้ของรัฐทมิฬนาฑู ประเทศอินเดีย กับ เกาะมันนาร์ บนชายฝั่งตะวันตกเฉียงเหนือของประเทศศรีลังกา หลักฐานทางธรณีวิทยาเสนอว่าในอดีตเคยเป็นแผ่นดินที่เชื่อมระหว่างดินแดนของอินเดียกับลังกา
สันดอนมีความยาว 48 km และแยกอ่าวมันนาร์ (ตะวันตกเฉียงใต้) ออกจากช่องแคบปัล์ก (ตะวันออกเฉียงเหนือ) บางส่วนอยู่เหนือน้ำ บางส่วนอยู่ใต้น้ำ ตามตำนานของราเมศวรมนเทียรระบุว่าสะพานอาดัมอยู่เหนือน้ำมาตลอดจนกระทั่งไซโคลนเข้าถล่มในปี 1480
สรวง สันติ
สรวง สันติ (5 มิถุนายน 2488 - 23 มกราคม 2525) นักร้อง นักแต่งเพลงชาวจังหวัดสุโขทัย ที่มีผลงานการร้องเพลง แต่งเพลงจำนวนมาก ที่มีรูปแบบการแต่งเพลงเน้นสนุกสนาน รวมทั้งมีบุคลิกในการแสดงดนตรีเหมือนวงดนตรีร็อกเกอร์ ที่มีเผา หรือทุบกีตาร็ เป็นต้น รวมทั้งแต่งเพลงให้กับนักร้องดังอาทิ ไพจิตร อักษรณรงค์ นันทิดา แก้วบัวสาย พนม นพพร เพลิน​ พรหม​แดน​ ดาวใจ ไพจิตร เป็นต้น
ประวัติ
สรวง สันติ มีชื่อจริงว่า จำนงค์ เป็นสุข เกิดเมื่อวันเสาร์ที่ 5 มิถุนายน พ.ศ. 2488 ที่บ้านเลขที่ 8 หมู่ 5 ตำบลบ้านไร่ อำเภอศรีสำโรง จังหวัดสุโขทัย บิดาชื่อนายสุ่ม มารดาชื่อนางจำรัส เป็นสุข เป็นลูกคนที่ 3 ในจำนวน 4 คน จบการศึกษาชั้น ม.6 จากโรงเรียนการช่างสุโขทัย ก่อนเข้าสู่วงการเพลง เคยชกมวยมาก่อน โดยใช้ชื่อว่าเกรียงศักดิ์ เทพบดี
เข้าสู่วงการ
ปี พ.ศ. 2505 ครูพิพัฒน์ บริบูรณ์ ได้นำวงไปทำการแสดงที่ จ.สุโขทัย ก็จึงลองไปสมัครดู ครูพิพัฒน์ได้ฟังเสียงก็รับเข้าอยู่ประจำวง และให้บันทึกเสียงเพลงชุดแรก คือ "มดแดงเฝ้ามะม่วง”และ “ลุงฉิ่ง” โดยตั้งชื่อให้ว่า “ดาว มรกต” แต่ไม่ดัง เขาอยู่กับวงพิพัฒน์ บริบูรณ์ได้ 2 ปี ก็ลาออก พร้อมกับ นฤมล สมสมร หรือ น้ำผึ้ง บริบูรณ์ นักร้องสาวประจำวง ซึ่งได้รู้จักชอบพอจนเป็นแฟนกัน ต่อมาได้ไปสมัครอยู่กับวงกระดิ่งทอง ของศรีไพร ใจพระ โดยมีเพื่อนแท้อย่างแดนชัย สนธยา คอยให้ความช่วยเหลือ เขาอยู่กับศรีไพร ใจพระ ได้ไม่นานก็ลาออก และเมื่อ 24 มิถุนายน พ.ศ. 2509 ก็ไปสมัครอยู่กับวงดนตรีจุฬารัตน์ของครูมงคล อมาตยกุล จากข้อเขียนของ ครูมงคล อมาตยกุล ทำให้เราทราบว่าสรวง สันติเข้ามาอยู่กับวงดนตรีจุฬารัตน์ในฐานะนักแต่งเพลง ซึ่งมีเกียรติศักดิ์ มีศักดิ์ศรี มีวิชาความรู้ ได้รับการยกย่องมากกว่าการเป็นนักร้อง แต่เพราะความต้องการเป็นนักร้องของเขามีมากกว่า ใจเรียกร้อง ต้องการอยากเป็นนักร้องและมั่นใจว่าตนเองก็ร้องเพลงดูได้ จึงกล้าลดชั้นตนเองเข้าไปบอกกับครูมงคล ขอเป็นนักร้องมากกว่าจะเป็นนักแต่ง เลยต้องเจอบททดสอบประมาณว่าต้องเป็นคนใหม่นะ ต้องแบกหามนะ ต้องวิ่งซื้อโอเลี้ยงนะ ต้องยอมรับใช้คนทั้งคณะ พวกรุ่นพี่ๆ ที่เขาอยู่มาก่อนนะ ซึ่งไม่ว่าจะต้องทำอะไร ความต้องการเป็นนักร้องของ สรวง สันติ ก็ทำให้เขาต้องยอมทุกอย่างครูมงคลตั้งชื่อให้ใหม่ว่าสรวง สันติ และได้ออกร้องเพลงครั้งแรกที่โรงภาพยนตร์ปัตตานี และต่อมาได้บันทึกเสียงสมใจ และเพียงแค่ได้อัดแผ่นเสียงเพลงแรกเมื่อ 31 สืงหาคม พ.ศ. 2509 เท่านั้น เพลงแฟนใครแฟนมัน ก็ได้รับความนิยมชมชอบจากแฟนเพลงทันที เพลงติดอันดับ 1 ถึง 3 สัปดาห์ ไม่นับอันดับอื่นๆ อีก
บันทึกแผ่นเสียง
เพลงที่สองของ สรวง สันติ ที่ตามออกมาเมื่อไม่กี่วันก็คือเพลง รักเมียเสียเพื่อน ซึ่งเชื่อว่าเป็นเพลงที่ดีอีกเพลงหนึ่ง แต่ไปๆมาเขาก็กลับไม่เกิดในฐานะนักร้องอีกนั่นแหละ เขาได้ร้อง แต่ไม่ค่อยมีผลงานสักเท่าไหร่ แต่กลับดังในฐานะนักแต่งเพลงมากกว่า โดยมีผลงานเพลงทั้งร้องเองและแต่งให้นักร้องอื่นร้องมากมาย เช่นแฟนใครแฟนมัน ,ไม่ใกล้ไม่ไกล ,มันบ่แน่หรอกนาย ที่เขาร้องเอง กับ สุขีเถิดที่รัก ที่แต่งให้พนม นพพร ร้อง เขาอยู่กับวง “จุฬารัตน์” 6 ปี อยู่จนวงจุฬารัตน์ยุบวง ก็เลยออกมาตั้งวงเอง ชื่อวงเดอะบัฟฟาโล่ และมีชื่อเสียงในการนำดนตรีไซคีเดลิคและฮาร์ดร็อคไปใส่ในเพลงลูกทุ่งมาตั้งแต่ทศวรรษ 1970 แต่แม้จะร้องเพลงร็อค เขาก็ยังไม่ดัง แต่กลับดังเรื่องการเป็นร็อคเกอร์ คือเป็นนักดนตรีร็อคของไทยรุ่นแรก ๆ ที่เผาเสื้อ เผากีตาร์ เผากลอง ฟาดกีตาร์กับเวที เล่นจริง เผาจริง ฟาดจริง
เขาตั้งวงอยู่ได้ประมาณ 3 ปี ก็เลิก หันมาแต่งเพลงอย่างเดียว แต่คราวนี้กลับดังระเบิดเถิดเทิง เพลงไหนเพราะ ๆ หวาน ๆ ซึ้ง ๆ สรวงให้คนอื่นร้องหมด อันไหนดิบ อันไหนตลก สรวงร้องเอง และตอนกลับมาร้องลูกทุ่ง ก็ยังคงเผากีตาร์ เผากลองอยู่เหมือนเดิม แต่ก็ทำให้ดังกันไปทั้งคู่ โดยเฉพาะยุคหลัง ๆ ก่อนที่สรวงจะเสียชีวิต เขาประกาศศักดาในฝีมือด้วยการเขียนเพลงได้หลากหลายแนวกระทั่งเพลงลูกกรุงหรือเพลงสตริงก็ทำได้ดีเลิศ
เพลงที่ดังๆของในยุคนี้ เช่น ผู้ยิ่งใหญ่, น้ำมันแพง , 1-2-3 ด่วนสองแถว ที่เขาแต่งเองร้องเอง สาว ต.จ.ว. ไพจิตร อักษรณรงค์ ร้อง รักสิบล้อต้องรอสิบโมง และสวยในซอย วงรอยัลสไปรท์ ร้อง ส่วนเกิน ดาวใจ ไพจิตร ร้อง สำหรับเพลงอื่นๆที่เขาแต่งก็มีเพลงหนุนของต่างแขน แต่งให้ พนม นพพร เพลงคอแห้งเป็นผง แต่งให้ประจวบ จำปาทอง เพลงด่วนจี๋ไปรษณีย์จ๋า แต่งให้ เสียงทิพย์ ปทุมทอง เพลงจองไว้ก่อน แต่งให้ แมน เนรมิต เพลงข้อยเว้าแม่นบ่ และเอาใจฉันตั้งแต่วันนี้ แต่งให้ นันทิดา แก้วบัวสาย และฯลฯ
โรงพยาบาลกุมภวาปี
โรงพยาบาลกุมภวาปี เป็นโรงพยาบาลทั่วไป[M1]ประจำอำเภอกุมภวาปี และเป็นโรงพยาบาลแม่ข่ายของโซนแม่น้ำปาว ให้บริการรักษาทั้งผู้ป่วยในและผู้ป่วยนอก มีหมอเฉพาะทางทุกสาขา ได้แก่ อายุรกรรม ศัลยกรรม สูตินรีเวช กุมารเวชกรรม กระดูกออโธปิดิกส์ หูคอจมูก จักษุ วิสัญญี เวชศาสตร์ครอบครัว ทันตกรรมเฉพาะทาง
สรวง สันติ
บันทึกแผ่นเสียง
สรวง สันติ เป็นคนเงียบขรึม รักเพื่อนฝูง ชอบใช้เวลาว่างให้เป็นประโยชน์ จึงมีเพลงที่ได้ผลิตออกมาจากมันสมองของเขาอยู่เรื่อยๆ เขาเป็นคนช่างคิดช่างฝัน มีอารมณ์ขันเป็นบางเวลา บางครั้งคนอื่นเขาขันกันแทบตาย แต่ สรวง สันติ ไม่ขันเลย อย่างนี้เขาเรียกว่า คนเส้นลึกบางเรื่องบางราว ใครๆ เขาขันและหัวเราะกันวันนี้ แต่ สรวง สันติ ไปหัวเราะเอาวันรุ่งขึ้น เพราะความที่เป็นคนช่างคิดช่างฝันก็เลยทำให้กลายเป็นคนใจลอยไป
โรงพยาบาลกุมภวาปี
ประวัติ
โรงพยาบาลกุมภวาปี ก่อตั้งเมื่อปี พ.ศ. 2499 กระทรวงสาธารณสุข ได้จัดตั้งสถานีอนามัยประจำอำเภอกุมภวาปีขึ้นที่บริเวณหน้าวัดศรีนคราราม สถานีอนามัยแห่งนี้ได้เริ่มให้บริการแก่ประชาชนชาวกุมภวาปี
โรงพยาบาลแม่ข่าย
ทางจังหวัดได้ยกโรงพยาบาลกุมภวาปีให้เป็น M1[200เตียง]โรงพยาบาลแม่ข่ายในเขตลุ่มน้ำปาว ได้ดูแลรับผิดชอบเป็นลูกข่าย ได้แก่
สรวง สันติ
วาระสุดท้าย
สรวงสันติ เสียชีวิตเมื่อวันที่ 22 มกราคม พ.ศ. 2525 เวลา 23.00 น.โดยประมาณ ขณะเดินทางไปจังหวัดปราจีนบุรี พร้อมกับหมอเอื้อ อารีย์ หรือ วิรวด ปานเจริญ นักวิ่งเชียร์แผ่นเสียงที่มีชื่อเสียงขนาดต้องเรียกว่าเป็นระดับเจ้าพ่อ รวมถึง ศักดิ์รินทร์ วัชระศักดิ์ และมีผู้หญิงอีก 1 คน เพื่อนำแผ่นของลูกศิษย์คนใหม่ คือ “ชิตณรงค์ ไผ่ทอง” ไปโปรโมท ระหว่างทางรถเก๋งที่ขับไปเกิดชนประสานงากับรถสิบล้อ ทำให้ “เอื้อ อารีย์” ศักดิ์รินทร์ วัชรศักดิ์” และผู้หญิงที่นั่งไปด้วยเสียชีวิตคาที่ ส่วน “สรวง สันติ” ไปเสียชีวิตที่โรงพยาบาล ในวันรุ่งขึ้นคือ 23 มกราคม พ.ศ. 2525 สรวง สันติ เสียชีวิตเมื่ออายุได้ 37 ปี และมีบุตร 3 คน คือเด็กหญิงแจ่มใส เด็กชายอยู่ยง-คงกระพัน ซึ่งเป็นคู่แฝด
รายชื่อเพลงที่ร้อง
เป็นต้น